Projektas



**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS ATLEIDIMO IŠ PAREIGŲ**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, Lietuvos Respublikos valstybės tarnybos įstatymo 10 straipsnio 2 dalies 7 punktu, 51 straipsnio 1 dalies 5 punktu, Rokiškio rajono savivaldybės taryba n u s p r e n d ž i a:

1. Atleisti Rokiškio rajono savivaldybės Kontrolės ir audito tarnybos Savivaldybės kontrolierę Danguolę Namajūnienę iš pareigų nuo 2023 m. gruodžio 31 d.

2. Teisės aktų nustatyta tvarka išmokėti Danguolei Namajūnienei iki atleidimo dienos priklausantį darbo užmokestį, kompensaciją už nepanaudotas atostogas.

3. Įpareigoti Danguolę Namajūnienę 2023 m. gruodžio 29 d. perduoti savivaldybės kontrolieriaus reikalus Rokiškio rajono savivaldybės kontrolės ir audito tarnybos savivaldybės kontrolieriaustarnybosvyriausiajai specialistei Aušrai Beconienei, pasirašant Rokiškio rajono savivaldybės administracijos direktoriaus reikalų perdavimo-priėmimo aktą, dalyvaujant Rokiškio rajono savivaldybės administracijos valstybės tarnautojams: Centralizuotos buhalterinės apskaitos skyriaus vedėjai Ritai Baltakienei, Bendrojo skyriaus vedėjai Astai Zakarevičienei, Turto valdymo ir ūkio skyriaus vedėjai Ernestai Jančienei.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Regina Strumskienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS ATLEIDIMO IŠ PAREIGŲ**

**AIŠKINAMASIS RAŠTAS**

2023 m. birželio 29 d.

Projekto rengėjas – Regina Strumskienė, Teisės ir personalo skyriaus vedėja

Pranešėjas komitetų ir Tarybos posėdžiuose – Regina Strumskienė, Teisės ir personalo skyriaus vedėja

|  |  |  |
| --- | --- | --- |
| 1. | Sprendimo projekto tikslas ir uždaviniai | Atleisti iš pareigų Rokiškio rajono savivaldybės kontrolės ir audito tarnybos savivaldybės kontrolierę pasibaigus jos kadencijos laikotarpiui.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 7 punkte numatyta savivaldybės tarybos išimtinė kompetencija – sprendimų dėl savivaldybės kontrolieriaus priėmimo į pareigas ir atleidimo iš jų priėmimas, savivaldybės kontrolės ir audito tarnybos steigimas, didžiausio valstybės tarnautojų pareigybių ir darbuotojų, dirbančių pagal darbo sutartis, pareigybių skaičiaus šioje tarnyboje nustatymas, savivaldybės kontrolės ir audito tarnybos metinių ataskaitų rinkinio svarstymas ir sprendimo dėl jo priėmimas, įstatymų numatyto savivaldybės kontrolieriaus darbo užmokesčio nustatymas, savivaldybės kontrolės ir audito tarnybos nuostatų tvirtinimas. Lietuvos Respublikos valstybės tarybos įstatymo 10 straipsnio 2 dalies 7 punktu nustatyta, kad savivaldybės kontrolierių į pareigas priima ir atleidžia Savivaldybės taryba.51 straipsnio „Valstybės tarnautojų atleidimas iš pareigų“ 1 dalies Valstybės tarnautojas atleidžiamas iš pareigų, kai: 5) įstatymų nustatytais atvejais pasibaigia įstaigos vadovo ar karjeros valstybės tarnautojo kadencija.Atleidimo metu turi būti išmokėta vidutinio darbo užmokesčio išeitinė kompensacija, priklausantis darbo užmokestis ir kompensacija už nepanaudotas atostogas. |
| 3. | Laukiami rezultatai | Bus tinkamai įvykdytos Savivaldybės kontrolieriaus atleidimo iš pareigų procedūros |
| 4.  | Lėšų poreikis ir šaltiniai | Savivaldybės biudžeto lėšos  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |